Document ID: 32005D0070

KOMISSION PÄÄTÖS,
tehty 25 päivänä tammikuuta 2005,
Meksikosta peräisin olevien kalastus- ja vesiviljelytuotteiden erityisistä tuontiedellytyksistä tehdyn päätöksen 98/695/EY muuttamisesta toimivaltaisen viranomaisen nimittämisen ja terveystodistuksen mallin osalta
(tiedoksiannettu numerolla K(2004) 4564)
(ETA:n kannalta merkityksellinen teksti)
(2005/70/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1) ja erityisesti sen 11 artiklan 1 kohdan,
sekä katsoo seuraavaa:
(1)
Komission päätöksen 98/695/EY (2) mukaan ”Dirección General de Control Sanitario de Productos y Servicios (DGCSPS) de la Secretaria de Salud” on Meksikon toimivaltainen viranomainen, joka tarkastaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaisia.
(2)
Meksikon hallintojärjestelmän uudistamisen johdosta Meksikon toimivaltainen viranomainen on vaihtunut, ja se on nykyään ”Comisión Federal para la Protección contra Riesgos Sanitarios (CFPRS)”. Tämä uusi toimivaltainen viranomainen pystyy tehokkaasti tarkastamaan voimassa olevan lainsäädännön soveltamisen.
(3)
CFPRS on antanut virallisesti takeet direktiivissä 91/493/ETY vahvistettujen kalastus- ja vesiviljelytuotteiden terveystarkastusta ja -valvontaa koskevien vaatimusten noudattamisesta sekä mainitun direktiivin säännöksiä vastaavien hygieniavaatimusten noudattamisesta.
(4)
Päätös 98/695/EY olisi tämän vuoksi muutettava vastaavasti.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 98/695/EY seuraavasti:
1)
Korvataan 1 artikla seuraavasti:
”1 artikla
’Comisión Federal para la Protección contra Riesgos Sanitarios (CFPRS)’ on Meksikon toimivaltainen viranomainen, joka tarkastaa ja todistaa, että kalastus- ja vesiviljelytuotteet täyttävät direktiivin 91/493/ETY vaatimukset.”
2)
Korvataan 3 artiklan 2 kohta seuraavasti:
”2. Todistuksessa on oltava CFPRS:n edustajan nimi, virka-asema ja allekirjoitus sekä sen virallinen leima, ja ne on merkittävä todistukseen tehtyjen muiden hyväksymismerkintöjen väristä poikkeavalla värillä.”
3)
Korvataan liite A tämän päätöksen liitteellä.
2 artikla
Tätä päätöstä sovelletaan 17 päivästä maaliskuuta 2005.
3 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä tammikuuta 2005.

Labels: 10
0
3
6
18